Ako správne vybrať drevené profily z vašej ponuky?
Správny výber drevených profilov závisí od rôznych faktorov. Na začiatok je potrebné vedieť, za akým účelom vyberáte drevený profil. Ďalej je nutné rozhodnúť sa, aký typ alebo tvar by mal mať daný profil. V našej ponuke nájdete mnoho klasických profilov ako tatranský profil-perodrážka, dlážkovica, oblúkový zrubový profil, ale tiež atypické interiérové a exteriérové obklady z vlastnej výroby a dovozu. Dôležité je vybrať správny rozmer – hrúbku profilu pre jednotlivé realizácie, s čím vám pomôže náš bulletin. V neposlednom rade je potrebné zvoliť aj správnu kvalitatívnu triedu a materiál.
Základné rozdiely medzi produktami z našej výroby a produktami z dovozu z Estónska okrem ceny sú: materiál, vyššia úroveň spracovania a ponuka aj atypických profilov. Naše produkty sú vyrábané z drevín z nášho pásma, resp. z kvalitného slovenského dreva. Produkty z dovozu z Estónska sú vyrábané zo severských drevín ako sibírsky smrek, sibírska borovica, jaseň a sibírsky smrekovec (červený smrek), ktoré sa vyznačujú väčšou hustotou. Tú spôsobuje pomalší rast stromov v chladných oblastiach severu. Naviac majú tieto dreviny väčšiu odolnosť a trvácnosť, čo tvorí základ pre prvotriedne spracovanie a výslednú kvalitu.